Crusaders trek die Lions se tande | Maroela Media
Die Lions se Superrugby-probleme lyk nie einde te hê nie nadat hulle Vrydag 'n nederlaag teen die Crusaders gely het.
Die Crusaders het die Lions met 36-10 in Christchurch geklop. Die Lions het moedig begin maar Braydon Ennor het sommer binne die eerste vyf minute agter die besoekers se doellyn gaan kuier.
Die Lions was op die agtervoet en Richie Mo'unga het die Crusaders se voorsprong vergroot en die verdedigende kampioen het teen rustyd met 17-3 voorgeloop.
Dinge het nie in die tweede helfte veel beter gegaan nie en George Bridge het nog punte vir die tuisspan aangeteken.
Ruan Combrinck het darem vir 'n bietjie opwinding gesorg toe hy onderskep en die Lions se enigste drie aangeteken het.
Die negemalige Superkampioen het eindelik vyf drieë aangeteken en sodoende hul onoorwonne rekord teen die Lions in Christchurch behou.
Crusaders 36 (17): Drieë: Braydon Ennor, Sevu Reece (2), George Bridge (2). Doelskoppe: Richie Mo'unga (4). Strafskop: Mo'unga
Lions 10 (3): Drie: Ruan Combrinck. Doelskop: Elton Jantjies. Strafskop: Jantjies.
Waar is Harold Vorster. Hy kon caren verdedig. Net weg??????
Hahahaha!! Waar is die Welpie ondersteuners vandag? So paar naweke terug het die welpies hulle monde vol gehad oor die Bulls verloor het teen die Chiefs.
Ek dink die leeus miaauw te veel uitbundig wanneer hulle 'n strafskop in hulle guns kry. Byna al die agterspelers hardloop tot voor by die voorspelers om deel te neem in die ge-miaauw. Hulle mors te veel energie daarin as om liewer te konsentreer op wat hulle by die volgende beweging moet doen.
Die Crusaders het die Leeus se swak plekke ontbloot,want dit is 'n span met baie diepte en word swak plekke gou-gou gevul deur die manne van Fidji,soos Sevu Reece,wat Kwagga soos 'n vrot vel deur die lug laat vlieg het,toe hy sy drie gaan druk het. Dink Kwagga se kans om die groep na die wêreldbeker te haal het hier 'n knou gekry. In Suid Afrika moet ons maar tevrede wees met ouens wat aan die einde van hul loopbane terugkeer en dan gretig opgeraap word deur bv die Bulle. Dit wys net hoe groot die leemte werklik plaaslik is,want… Lees meer »